In die Sonskynreeks is die Sun Fish River Sun Uitdaging in die Oos-Kaap voltooi.
In die Europese reeks het sake ná die derde uitspeelputjie by die Europese Meesters in Switserland só geëindig.
Die San Marino Moto GP is gister gejaag.
Engeland en die Wes-Indiese eilande het mekaar op Lords in die derde en beslissende toets van hul reeks gepak. Engeland het die wedstryd met nege paaltjies gewen en die reeks met 2-1 verower. James Anderson is nou die voorste bouler in die wêreld nadat hy sewe paaltjies in dié toets platgetrek het. Engeland se reeksoorwinning beteken hy is nou derde op die toetsranglys. Indië is eerste en Suid-Afrika tweede.
Hank McGregor het saam met sy spanmaat, Jasper Mocké, die K2- goue medalje by die Wêreld-marathonkampioenskap in Pietermaritzburg verower. Dit was McGregor se10de wêreldtitel van sy loopbaan.
Die tweede been in die halfeindstryd van die MTN8-reeks is die naweek gespeel. Cape Town City het Wits met 2-1 geklop en op 'n saamgestelde telling van 3-1 na die eindstryd deurgedring. In die ander halfeind is Maritzburg United met 2-0 deur SuperSport United geklop.